钦定古今图书集成/明伦汇编/人事典/第007卷 > 《本草纲目》 > 《乳汁释名》
## 钦定古今图书集成/明伦汇编/人事典/第007卷 > 《本草纲目》 > 《乳汁释名》

李时珍曰：乳者化之谓，故字从孚，化省文也。方家隐
其名，谓之仙人酒、生人血、白朱砂，种种名色。盖乳乃
阴血所化，生于脾胃，摄于冲任，未受孕则下为月水，
既受孕则留而养胎，已产则赤变为白，上为乳汁，此
造物元微自然之妙也邪术家乃以童女矫揉取乳，
及造反经为乳诸说，巧立名谓，以弄贪愚，此皆妖人
所为，王法所诛，君子当斥之可也。凡入药，并取首生
男儿无病妇人之乳，白而稠者佳。若色黄赤，清而腥
秽如涎者，并不可用。有孕之乳，谓之“忌奶。”小儿饮之，
吐泻成疳鬾之病，最为有毒也。